**Ministru kabineta noteikumu projekta “Grozījumi Ministru kabineta 2010. gada 21. jūnija noteikumos Nr. 565 “Noteikumi par valsts un pašvaldību institūciju amatpersonu un darbinieku sociālajām garantijām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likums “Grozījumi Valsts un pašvaldību institūciju amatpersonu un darbinieku atlīdzības likumā”, kas stājās spēkā 2019. gada 1. janvārī, paredz atsevišķas sociālās garantijas attiecināt uz visām valsts drošības iestāžu amatpersonām, kā arī grozīt uz Valsts drošības dienestu (iepriekšējais nosaukums – Drošības policija; turpmāk – Iestāde) amatpersonām attiecināmo sociālo garantiju kopumu, kas no 2019. gada 1. janvāra tiks attiecinātas uz visām valsts drošības iestāžu amatpersonām, līdz ar to Ministru kabineta noteikumu projekts “Grozījumi Ministru kabineta 2010. gada 21. jūnija noteikumos Nr. 565 “Noteikumi par valsts un pašvaldību institūciju amatpersonu un darbinieku sociālajām garantijām” (turpmāk – Projekts) paredz papildināt jau izveidotās procedūras, lai to saturs tiktu attiecināts arī uz valsts drošības iestāžu amatpersonām, kā arī lai nodrošinātu vienotu un valsts drošības iestāžu darba organizācijai un informācijas aizsardzības prasībām pielāgotus noteikumus sociālajām garantijām. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Likums “Grozījumi Valsts drošības iestāžu likumā”. Stājās spēkā 2019. gada 1. janvārī.2. Likums “Grozījumi Valsts un pašvaldību institūciju amatpersonu un darbinieku atlīdzības likumā”. Stājās spēkā 2019. gada 1. janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā ar likumu “Grozījumi Valsts un pašvaldību institūciju amatpersonu un darbinieku atlīdzības likumā” veiktās izmaiņas, proti, atsevišķas sociālās garantijas attiecināt uz visām valsts drošības iestāžu amatpersonām, lai valsts drošības iestāžu amatpersonas nostādītu savstarpēji vienlīdzīgā situācijā, kā arī grozīto uz Iestādes amatpersonām attiecināmo sociālo garantiju kopumu, kas no 2019. gada 1. janvāra tiks attiecinātas uz visām valsts drošības iestāžu amatpersonām, ir nepieciešams Ministru kabineta 2010. gada 21. jūnija noteikumos Nr. 565 “Noteikumi par valsts un pašvaldību institūciju amatpersonu un darbinieku sociālajām garantijām” (turpmāk **–** Noteikumi) papildināt jau izveidotās procedūras, lai to saturs tiktu attiecināts arī uz valsts drošības iestāžu amatpersonām, kā arī izveidot jaunas procedūras.Lai valsts drošības iestādes amatpersonām atbilstošā kārtībā tiktu nodrošinātas likumā paredzētās sociālās garantijas, vienlaikus ievērojot tieši valsts drošības iestāžu darbības jomai un tās specifikai piekritīgās informācijas aizsardzības prasības, atsevišķas procedūras, paralēli jau izveidotajām, tiek noteiktas attiecībā uz valsts drošības iestādēm. Nepieciešamība pēc atsevišķām, tieši valsts drošības iestāžu darbībā izmantotajām procedūrām izriet no informācijas par valsts drošības iestādes personāla sastāva, konkrētu personu darba vai dienesta vietu (valsts drošības iestādes struktūras, objekti u.tml), negadījumu (notikuma) faktisko vides apstākļu (kas var ietvert, tostarp, valsts drošības iestādes aprīkojumu, tehnoloģijas, inventāru, bruņojumu, valsts drošības iestādes struktūru un organizatorisko pārvaldību) vai citas ar valsts drošības iestādes darba organizāciju un uzdevumu izpildi saistītās informācijas sensitīvo raksturu (piemēram, Ministru kabineta 2004. gada 26. oktobra noteikumu Nr. 887 “Valsts noslēpuma objektu saraksts” 2.6.4. punkts paredz, ka to personu lietas, kuras strādā valsts drošības iestādēs, ir valsts noslēpuma objekts, savukārt nelaimes gadījuma vai citi sociālo garantiju saņemšanas pamata faktiskie apstākļi var būt tieši saistīti arī ar izlūkošanas, pretizlūkošanas, operatīvās darbības pasākumu veikšanu vai valsts noslēpuma aizsardzību), kas patstāvīgi ir aizsargājama kā valsts noslēpuma objekts vai, atsevišķos gadījumos, robežojas ar citām informācijas aizsardzības prasībām, tādējādi nepieciešams īpašs uz valsts drošības iestādēm attiecināms sociālo garantiju nodrošināšanas regulējums to amatpersonām. Izstrādātais Projekts paredz, ka informācija par personas gūtā veselības bojājuma smaguma pakāpi notiek starp valsts drošības iestādi un ārstniecības iestādi. Valsts drošības iestādes priekšlaicīgi apzina ārstniecības iestādes, kuras var veikt iepriekšminētās informācijas apstrādi un izziņas sagatavošanu, ievērojot valsts drošības iestādes izvirzītās prasības informācijas aizsardzībai, kā arī diversificēt iespējamos riskus (piemēram, nenodot informāciju par visiem gadījumiem, kuros nepieciešams izvērtēt amatpersonas gūtā veselības bojājuma smaguma pakāpi, vienai ārstniecības iestādei), ja tiek konstatēta nepieciešamība pēc tā. Tāpat valsts drošības iestādes, veicot tiešu sadarbību ar ārstniecības iestādi, patstāvīgi vienojas par sadarbības nosacījumiem, kā arī, ņemot vērā Noteikumu 10.1 punktā paredzēto, ka institūcija, kurā persona pilda dienesta (amata) pienākumus, sedz izdevumus, kas saistīti ar veselības bojājuma smaguma pakāpes noteikšanu, savstarpējiem norēķiniem u.c. sadarbības aspektiem, kā arī katrā konkrētajā gadījumā var patstāvīgi novērtēt ar informācijas nodošanu saistītos riskus. Ņemot vērā valsts drošības iestāžu veikto ārstniecības iestāžu, kuru kompetence būtu atbilstoša izziņu par veselības bojājuma smaguma pakāpes noteikšanu sagatavošanai, apzināšanu, valsts drošības iestāžu un ārstniecības iestāžu sadarbība, kas paredzēta Noteikumu projektā, attieksies vien uz atsevišķām ārstniecības iestādēm, nevis uz jebkuru ārstniecības iestādi. Tādējādi izveidotās kārtības īstenošana tiks nodrošināta ar noteiktu ārstniecības iestāžu līdzdarbību, savukārt vispārīgi uz ārstniecības iestādēm ietekmi neradīs.Vienlaikus ar Projektu izveidotā kārtība ietver informācijas par personas ārstēšanos, veiktajiem izmeklējumiem u.c. ar personas veselību saistītās informācijas apriti caur valsts drošības iestādi, kas atbilst un ir savietojama arī ar Valsts drošības iestāžu likuma regulējumu par valsts drošības iestādes vadītāja kompetenci noteikt dienesta (darba) pienākumu veikšanai atbilstošās veselības stāvokļa prasības (Valsts drošības iestāžu likuma 20. panta piektā daļa). Tādējādi, informācijas par valsts drošības iestādes nodarbinātā veselības stāvokli nonākšana valsts drošības iestādes rīcībā kalpo, lai valsts drošības iestādes savlaicīgi novērtētu personas veselības stāvokļa atbilstību dienesta (darba) pienākumu veikšanai un, lai dienesta (darba) pienākumu veikšana personas veselībai nekaitētu.Projektā paredzētā ārstniecības iestādes sagatavojamā un valsts drošības iestādēm sniedzamā izziņa pēc formas netiek stingri noteikta, lai atvieglotu šo dokumentu sagatavošanu (dažādas ārstniecības iestādes var izmantot savas veidlapas, formas u.c. formatējuma risinājumus). Vienlaikus Projekts satur nepārprotamu atsauci uz vērtēšanas kritērijiem un no ārstniecības iestādes sagaidāmās izziņas saturu, proti, konkrētas smaguma pakāpes un veselības bojājuma veida noteikšanu. 1. Projekts paredz papildināt Noteikumos jau izveidotās procedūras – pabalsta amatpersonas nāves gadījumā (II1. nodaļa), nelaimes gadījuma pabalsta (III., III1. nodaļa), pārcelšanās pabalsta (VII. nodaļa), ceļa izdevumu kompensācijas (XII. nodaļa), kompensācijas sakarā ar laulātā ienākumu zaudēšanu (XIV. nodaļa) piešķiršanu ar atzīmēm par to attiecināšanu arī uz valsts drošības iestāžu amatpersonām.2. Projekts paredz Noteikumus papildināt ar 6.1 11. apakšpunktu, pilnveidojot gadījumu uzskaitījumu, kuri uzskatāmi par dzīvības vai veselības apdraudējumu (risku), kas saistīts ar amata pienākumu izpildi. Tā kā dienesta pienākumi, kas ir saistīti ar izlūkošanas, pretizlūkošanas, operatīvās darbības pasākumu veikšanu un valsts noslēpuma aizsardzību, vienmēr būs saistīti ar paaugstinātu risku amatpersonu dzīvībai un veselībai, izvērtējot Noteikumu 6.1 punktā uzskaitīto gadījumu kopumu, secināms, ka amatpersonu dzīvības vai veselības apdraudējums var rasties arī no citiem, Noteikumu 6.1 punktā neminētiem apstākļiem. Tādējādi šis uzskaitījums ir papildināts, lai tas atbilstu dienesta valsts drošības iestādē amatpersonām radītajiem dzīvības vai veselības apdraudējumiem, veicot dienesta pienākumus valsts drošības iestādē, kas saistīti ar izlūkošanas, pretizlūkošanas, operatīvās darbības pasākumu veikšanu un valsts noslēpuma aizsardzību, kā arī citu operatīvās darbības subjektu amatpersonām radītajiem dzīvības vai veselības apdraudējumiem, veicot operatīvās darbības pasākumus.3. Projekts paredz papildināt Noteikumus ar 7.2, 8.1,9.1, 9.2, 9.3, 9.4, 9.5 punktu, nosakot tikai uz valsts drošības iestādēm attiecināmu procedūru lēmuma par nelaimes gadījuma pabalstu piešķiršanu pieņemšanai. Atšķirīgi no Noteikumos paredzētās procedūras, nelaimes gadījumā gūtā veselības bojājuma smaguma pakāpi valsts drošības iestādes amatpersonai noteiks valsts drošības iestādes piesaistīta ārstniecības iestāde. Ārstniecības iestāde, kurai ar valsts drošības iestādes pieprasījumu nosūtīti informāciju par valsts drošības iestāžu amatpersonas gūto traumu un tās ārstēšanu saturoši dokumenti, patstāvīgi izvērtē saņemtos dokumentus un sagatavo izziņu brīvā formā, bet ievērojot Projekta 1.14. apakšpunktā noteikto, un sagatavoto izziņu nosūta to attiecīgajai valsts drošības iestādei.Ārstniecības iestāde izziņas sagatavošanai izvērtēs aktā par nelaimes gadījumu darbā (ja nelaimes gadījums noticis darbā) fiksēto, kā arī valsts drošības iestādes amatpersonas iesniegtos ārstniecības iestāžu medicīniskās dokumentācijas izrakstus par nelaimes gadījumā gūtā veselības bojājuma ārstēšanu. Ņemot vērā, ka Likums nosaka pabalstu apmēru atbilstoši gūtā veselības bojājuma smaguma pakāpei, savukārt Noteikumu 1. un 2. pielikums nosaka kādu veselības bojājumu gadījumā un kādu to smaguma pakāpē izmaksājams noteikta apmēra pabalsts, ārstniecības iestādei atzinums par smaguma pakāpi jāsniedz atbilstoši Noteikumu 1. un 2. pielikumam.Lai novērstu nepamatotu administratīvo slogu valsts drošības iestādēm un ārstniecības iestādēm, ar kurām valsts drošības iestāde noslēgusi līgumu, ja valsts drošības iestādes rīcībā saskaņā ar normatīvajiem aktiem par kārtību, kādā izmeklē un uzskaita nelaimes gadījumus darbā, kuros cietuši valsts drošības iestāžu amatpersonas un darbinieki, ir informācija par valsts drošības iestādes amatpersonai noteikto veselības bojājuma smaguma pakāpi, pieņemot lēmumu par nelaimes gadījuma pabalsta piešķiršanu, izziņu par veselības bojājuma smaguma pakāpi valsts drošības iestādes atkārtoti nepieprasa.Savukārt lēmumu par pabalsta piešķiršanu valsts drošības iestāžu amatpersonām pieņems attiecīgās valsts drošības iestādes vadītājs mēneša laikā pēc ārstniecības iestādes izziņas saņemšanas vai Veselības un darbspēju ekspertīzes ārstu valsts komisijas lēmuma saņemšanas par valsts drošības iestādes amatpersonai piešķirto invaliditātes grupu. Valsts drošības iestādes vadītāja lēmumu sagatavos divos eksemplāros, ņemot vērā, ka attiecīgā valsts drošības iestāde amatpersonai izmaksās nelaimes gadījuma pabalstu. Ņemot vērā, ka sociālo garantiju nodrošināšana ir piekritīga valsts drošības iestādēm, to administrēšana tiks nodrošināta iestādēm piešķirto resursu ietvaros un būtisku papildu administratīvo slogu neradīs.4. Likums “Grozījumi Valsts un pašvaldību institūciju amatpersonu un darbinieku atlīdzības likumā” paredz 19. panta 24 daļu attiecināt arī uz valsts drošības iestāžu amatpersonām, valsts drošības iestāžu amatpersonām tiek noteiktas tiesības saņemt nelaimes gadījuma pabalstu arī, kad nelaimes gadījumi nav notikuši pildot ar dzīvības vai veselības apdraudējumu (risku) saistītus dienesta (amata) pienākumus. Ņemot vērā Projektā paredzētos precizējumus Noteikumu III1. Nodaļā, Projektā ir precizēti Noteikumu 22.5, 22.6, 22.7 un 22.8 punkti, papildinot jau izveidotās procedūras ar procedūrām, kuras attiecināmas uz valsts drošības iestāžu amatpersonu sociālo garantiju nodrošināšanu.Līdz ar to Projektā paredzētās izmaiņas skar vienīgi valsts drošības iestādes, savukārt uz citām iestādēm attiecināmās pastāvošās procedūras kārtības netiek grozītas, tādējādi neietekmējot citu iestāžu amatpersonām un darbiniekiem paredzēto sociālo garantiju nodrošināšanas kārtību. Tāpat atzīmējams, ka grozījumi ir izstrādāti saskaņā ar likumprojekta “Grozījumi Valsts un pašvaldību institūciju amatpersonu un darbinieku atlīdzības likumā” būtību, proti, uz valsts drošības iestāžu amatpersonām attiecināmās sociālās garantijas pielīdzināt tām sociālajām garantijām, kas šobrīd paredzētas Iekšlietu sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm. 5. Ņemot vērā, ka atsevišķas sociālās garantijas attiecināšana uz visām valsts drošības iestāžu amatpersonām ar Noteikumos izstrādātajiem grozījumiem iekļaujas jau izveidotu un pastāvošu pieteikumu un iesniegumu iestādei, kurā amatpersona veic amata pienākumus, iesniegšanas kārtību, tostarp termiņiem, attiecībā uz valsts drošības iestādes amatpersonām, kā arī ņemot vērā to, ka no grozījumu Valsts un pašvaldību institūciju amatpersonu un darbinieku atlīdzības likumā spēkā stāšanās, t.i., 2019. gada 1. janvāra, valsts drošības iestāžu amatpersonai, iespējams, jau ir radušās tiesības saņemt pabalstu vai kompensāciju, ir nepieciešams noteikt pārejas regulējumu attiecībā uz atsevišķu pabalstu un kompensāciju piešķiršanas un saņemšanas kārtību regulējošiem Noteikumu punktiem.Ņemot vērā, ka noteikumu projekts stāsies spēkā 2020. gada 1. februārī, pārejas noteikumos attiecīgi nosakāmi iesniegumu par pabalsta vai kompensācijas piešķiršanu iesniegšanas termiņi.Lai ievērotu samērīguma principu un tiesiskās paļāvības principu, pārejas regulējums nosaka valsts drošības iestādes amatpersonas laulātajam un lejupējiem, bet, ja lejupējo nav, tad tuvākās pakāpes augšupējiem radiniekiem tiesības iesniegt Noteikumu 5.1 punktā minēto iesniegumu līdz 2020. gada 31. jūlijam, ja tiesības saņemt pabalstu minētās amatpersonas nāves gadījumā ir radušās laikposmā no 2019. gada 1. janvāra līdz 2020. gada 31. janvārim. Vienlaikus ar pārejas noteikumu paredzēts, ka Noteikumu 5.1 punktā minēto iesniegumu ir tiesības iesniegt līdz 2021. gada 31. janvārim, ja valsts drošības iestādes amatpersonas nāve iestājusies laikposmā no 2019. gada 1. janvāra līdz 2020. gada 31. janvārim, ja institūcija līdz 2020. gada 31. jūlijam ir rakstveidā informēta par objektīviem apstākļiem, kas liedza laikus iesniegt iesniegumu.Tāpat, lai ievērotu samērīguma principu un tiesiskās paļāvības principu, pārejas regulējums nosaka valsts drošības iestādes amatpersonai iesniegumu par nelaimes gadījuma pabalstu vai pārcelšanās pabalstu, ja tiesības saņemt minētos pabalstus radušās no 2019. gada 1. janvāra līdz 2020. gada 31. janvārim, iesniegt attiecīgi līdz 2020. gada 1. martam vai 2020. gada 1. aprīlim. Minētie pārejas periodi ir salāgoti ar Noteikumos noteiktajiem termiņiem, kādā iesniedzams iesniegums par nelaimes gadījuma pabalsta vai pārcelšanās pabalsta piešķiršanu, proti, viena vai divu mēnešu laikā. Attiecībā uz iesnieguma par kompensāciju sakarā ar laulātā ienākumu zaudēšanu pārejas periodu, norādāms, ka tas noteikts kā viens mēnesis, kas ir uzskatāms par saprātīgu termiņu attiecīgā iesnieguma iesniegšanai, jo Noteikumu 76. punkts paredz, ka institūcija, kurai šāds iesniegums iesniegts, nepieciešamos dokumentus tā izskatīšanai pieprasa Administratīvā procesa likumā noteiktajā kārtībā. Tādējādi persona viena mēneša laikā var informēt institūciju tikai par faktu. |
| 3. | Projekta izstrādē iesaistītās institūcijas | Iekšlietu ministrija, valsts drošības iestādes. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz valsts drošības iestādēm un to amatpersonām, savukārt plašāku institūciju vai personu loku neietekmē. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs Iestādes amatpersonu pabalsta pieteikumu izskatīšanā tiks pārnests no Iekšlietu ministrijas veselības un sporta centra uz Iestādi. |
| 3. | Administratīvo izmaksu monetārs novērtējums | Iestādei Projekts nerada administratīvās izmaksas, kas pārsniedz noteikto līmeni, pie kura jāveic novērtējums, jo šobrīd Iestāde veic pabalstu pieteikumu izskatīšanu attiecībā uz amatpersonām bez speciālajām dienesta pakāpēm. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo grozījumi attiecas uz atsevišķu personu loku – valsts drošības iestādēm un to amatpersonām – un sabiedrību kopumā neietekmēs. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts drošības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.Projekta izpilde notiks esošo pārvaldes funkciju ietvaros. |
| 3. | Cita informācija | Noteikumu projektā apredzēto normu izpilde tiks nodrošināta iesaistītajām iestādēm piešķirto valsts budžeta līdzekļu ietvaros. |

Iekšlietu ministrs S. Ģirģens

Vīza: valsts sekretārs D. Trofimovs

10.01.2020 13:43

2246

67209206, juristi@vdd.gov.lv